Babio Gōra (słow. "Babia hora", pol. "Babia Góra", "Diablak", madź. "Babia gura", miym. "Teufelspitze") – nojwiynkszo gōra Żywieckego Beskidu a słowackigo Ôrawskigo Beskidu a tyż cołkich Zachodnich Beskidōw. Je wysoko na 1725 metry. Babio Gōra je tyż nojwiynkszym wiyrchym ôbok Tatrōw. Geōgraficzniy położōna je na Ôrawie, a bez wiyrch przebiygo granica polsko-słowacko. Na wiyrch prowadzōm polske a słowacke cesty (piyrsze we 1894). Samo gōra je fest popularno wśrōd turystōw - downij kole wiyrchu stoło turystyczne schrōnisko (wybudowane we 1905 bez Beskidenverein), nale dzisiej niy istnije. Pod gōrom bōło polske schrōnisko na Markowych Szczawinach ze 1906 - dzisiej na jego placu je nowy ôbiekt. Z Babiej Gōry je wielgo panorama na polske a słowacke Beskidy a Tatry. Na Babiyj Gōrze sōm tyż dwa dynkmale - słowacki (uo papieżu), a madziarski ze XIX stolecio. Ochrōna przirody. Położono je we polskym Babiōgōrskym Parku Narodowym ("Babiogórski Park Narodowy") a słowackym rezerwatym "Chránená krajinná oblasť Horná Orava".